hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu ja hu ja hu en en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Megújult formában jelentkezik a Kiskakas animációs filmfesztivál - Mozi, Film Online Magazin - MoziNéző
Megújult formában jelentkezik a Kiskakas animációs filmfesztivál
Írta: MoziNéző | 2022,ápr,19 | Filmhírek | 0 |
Megújult formában, a Friss Hús Budapest Nemzetközi Rövidfilmfesztivál csapatának szervezésében tér vissza a Kiskakas animációs filmfesztivál, amelyet ezentúl a korábbiaknál nagyobb szabású eseményként Friss Kakas Animációs Filmnapok néven tartanak, első alkalommal április 22. és 24. között a budapesti Toldi moziban.
A háromnapos fesztivál gerincét továbbra is az elmúlt években a MOME kreatív műhelyében készült diplomafilmek premiervetítései adják, a programban szerepelnek az animációs képzéssel foglalkozó külföldi egyetemek legjobb diplomafilmjei, valamint neves fesztiválok válogatásai – tájékoztatták a szervezők az MTI-t.
Az első Friss Kakason a korább fesztivál hagyományaihoz hűen a Moholy-Nagy Művészeti Egyetem (MOME) 2020-ban és 2021-ben készült diplomafilm-premierjeit láthatja a közönség. Négy olyan alkotás is szerepel a programban, amelyek az egyik legrangosabb nemzetközi animációs seregszemlére, az Annecy Nemzetközi Filmfesztiválra kaptak meghívást. Kádár Melinda diplomamunkája, A forrás és a torony 2020-ban szállt versenybe, Mostoha Marcell Avant című kisfilmje tavaly kapott díjat Annecy-ban, Hárshegyi Vivien Felhők felett, valamint Fábián Nikolett Nyugvó köd című diplomafilmje pedig az idei mustrán mutatkozik majd be a nemzetközi közönségnek.
Filmválogatással emlékeznek a 2020-ban elhunyt animációs rendezőre és tanárra, Richly Zsoltra. Történeti visszatekintésként a MOME mára klasszikussá érett alkotásait is újra meg lehet nézni, de a gyerekeknek szóló animációk is szerepelnek a műsorban.
Ezeken kívül több díjnyertes alkotást is láthat a közönség: Darabos Éva Pá kis panelom! című filmje az ottawai és barcelonai filmfesztiválon kapott díjakat, látható lesz Szakály Réka Anna Reduction című, Szarajevóban és Bukarestben is versenyzett MOME-diplomafilmje és a Helfer című alkotás, amelyért Szöllősi Anna a legjobb animációs filmért járó elismerést vihette haza a Hong Kong Art House Filmfesztiválról.
A MOME Anim Klassz vetítéssorozatban olyan korábbi sikereket láthat újra a közönség, mint az Oscar-shortlistes Symphony No. 42 (Bucsi Réka), a Cannes-ban Cinéfondation-díjat elnyert A nyalintás nesze (Andrasev Nadja) vagy a több mint 300 fesztiválon vetített, összesen mintegy 120 elismerést begyűjtő Nyuszi és őz (Vácz Péter).
Előző Dalai Láma – Egy felemelő történet (2021)
Következő Virtuális valóság, társadalmi érzékenység és animációs sportfilmek: Szakmai programok a Friss Kakason
Lindsay Lohan az elvonón is drogozik
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress